open-index/open-wikipedia-markdown huggingface dataset:
რეკელ უელჩი

**რეკელ უელჩი** ( დ. 5 სექტემბერი, 1940 — გ. 15 თებერვალი, 2023) — ამერიკელი მსახიობი და 1970-იანი წლების სექს-სიმბოლო.

## ბიოგრაფია 
ჯო რაკელ ტეჯადა დაიბადა ჩიკაგოში. დედა - ინგლისელი ხოლო მამა ბოლივიელი იყო. გოგონა პატარაობიდან  გამოირჩეოდა არტისტიზმით და ცხრამეტი წლის ასაკიდან  სამოყვარულო თეატრში გამოდიოდა. შვიდიდან ჩვიდმეტ წლამდე დადიოდა ბალეტზე, მაგრამ იძულებული გახდა, მიეტოვებინა, რადგან ინსტრუქტორმა უთხრა, რომ მას არ ჰქონდა ბალეტისათვის შესაფერისი ფიგურა. 14 წლის ასაკში გაიმარჯვა სილამაზის კონკურსებში და მოიპოვა ტიტულები:  Miss Photogenic და Miss Contour.
[მარცხნივ|მინი|[ფრენკ სინატრა|ფრენკ სინატრასთან ერთად]]
1959 წელს მან იქორწინა ჯეიმზ უელჩზე. შემდგომში უკვე მეუღლის გვარით გახდა ცნობილი ფართო აუდიტორიისათვის. მეუღლესთან ერთად იგი დასახლდა სან-დიეგოში, სადაც ადგილობრივ ტელევიზიაში ამინდის წამყვანად დაიწყო მუშაობა. სწავლობდა კალიფორნიის სახელმწიფო უნივერსიტეტში სან დიეგოში, მაგრამ ორი ბავშვის აღზრდით და სამსახურით დატვირთული იძულებული გახდა დაეტოვებინა უნივერსიტეტი. განქორწინების შემდეგ მან შვილები წაიყვანა და დალასში გადავიდა, სადაც გამოდიოდა «Neiman Marcus»( ნეიმან მარკუსის) ფირმის მოდების  ჩვენებებში.
მარცხნივ|მინი|1987 წლის სექტემბერი
გარკვეული წარმატების მიღწევის შემდეგ, ჰოლივუდში გაემგზავრა, სადაც 1964 წლიდან მონაწილეობდა ფილმებში. პოპულარობა მოუტანა ფილმებმა „ფანტასტიკური მოგზაურობა“ და „მილიონი წელი ჩვენს ერამდე“(1966). სემდგომმა როლებმა დიდ ეკრანზე მას ვერ მოუტანა წარმატება. სექსუალური იმიჯის მქონე მსახიობს რეჟისორები არ იწვევდნენ სრიოზულ როლებზე. გამონაკლისი იყო კონსტანცია ბონასიე როლი ფილმში „სამი მუშკეტერი:დედოფლის გულსაკიდი“ (1974), რისთვისაც მიიღო პრემია „ოქროს გლობუსი“.

მომხიბლავმა გარეგნობისა და პოპულარობის შედეგად 70-იან წლებში  მსახიობი Playboy- ს გარეკანზე აღმოჩნდა, რომელმაც თავის მხრივ რეკელ უელჩს უწოდა "1970-იანი წლების ყველაზე სასურველი ქალი". გარდა ამისა, უელჩი რამდენჯერმე გამოჩნდა ტელევიზიაში, გარკვეული დროის განმავლობაში იყო საკუთარი სატელევიზიო შოუს წამყვანი და ასევე მონაწილეობდა ლას – ვეგასის მუსიკალურ შოუებში.

## პირადი ცხოვრება 
[მინი|[ნენსი რეიგანი, რეკელ უელჩი და ანდრე ვეინფელდი]]
1959 წლის მაისში მსახიობმა იქორწინა თავის სკოლის მეგობარ ჯეიმზ უელჩზე, მაგრამ ქორწინება 1962 წელს დასრულდა (ოფიციალური განქორწინება 1964 წელს მოხდა). 1967 წელს დაქორწინდა პროდიუსერ პატრიკ კურტისზე; წყვილი ხუთი წლის შემდეგ დაშორდა. შემდეგი ქორწინება (1980-1990) იყო ფრანკო-ამერიკელ პროდიუსერთან ანდრე ვეინფილდთან. ბოლო ქორწინება - პიცერიის ქსელის *Mulberry Street Pizzeria*  მფლობელ რიჩარდ პალმერთან 1999 წელს შედგა, მაგრამ 2003 წელს წყვილი დაშორდა.მოგვიანებით რეკელ უელჩმა განაცხადა, რომ იგი აღარ აპირებს ქორწინებას.

პირველი ქორწინებიდან მსახიობს ორი შვილი ჰყავს - ვაჟი დეიმონ უელჩი (დაიბადა 1959 წლის 6 ნოემბერს) და ქალიშვილი, მსახიობი ტანია უელჩი (დაიბადა 1961 წლის დეკემბერს). დედის კვალდაკვალ, 1995 წელს ტანია გამოჩნდა Playboy- ის გარეკანზე.

## ფილმოგრაფია 
## გარე ბმულები 
* -  IMDb
* რეკუელ უელჩი All Movie

## სქოლიო
კატეგორია:მსახიობი ქალები
კატეგორია:ოქროს გლობუსის მფლობელი მსახიობები
კატეგორია:დაბადებული 1940
კატეგორია:დაბადებული 5 სექტემბერი
კატეგორია:ამერიკელი ქალი მსახიობები
კატეგორია:გარდაცვლილი 2023
კატეგორია:გარდაცვლილი 15 თებერვალი
საროჯინი ნაიდუ

**საროჯინი ნაიდუ** (დ. 13 თებერვალი, 1879, ჰაიდარაბადი, ინდოეთი — გ. 2 მარტი, 1949, ლაკნოუ, ინდოეთი) — პოლიტიკური აქტივისტი, ფემინისტი, პოეტი და პირველი ინდოელი ქალი, რომელიც ინდოეთის ეროვნული კონგრესის პრეზიდენტი გახდა და დაინიშნა ინდოეთის შტატის გუბერნატორად. მას ზოგჯერ „ინდოეთის ბულბულს“ უწოდებდნენ.

## პირადი ცხოვრება 
საროჯინი ნაიდუ დაიბადა ჰაიდარაბადში, ბენგალურ ოჯახში. მის მამას, აგორენათ ჩატტოპადჰაის, მოპოვებული ჰქონდა ედინბურგის უნივერსიტეტის მეცნიერებათა დოქტორის ხარისხი. ის დასახლდა ჰაიდარაბადში, სადაც ხელმძღვანელობდა ჰაიდარაბადის კოლეჯს. დედა, ბარადა სუნდარი დევი ჩატტოპადჰაი, იყო პოეტი და წერდა ლექსებს ბენგალურ ენაზე. საროჯინი რვა და-ძმიდან უფროსი იყო. მისი ძმა ვირენდრანატი რევოლუციონერი იყო, მეორე ძმა ჰარინდრანათი კი პოეტი, დრამატურგი და მსახიობი.
### განათლება 
თორმეტი წლის ნაიდუმ გამოცდა მადრას უნივერსიტეტში ჩააბარა, სადაც 4 წელი სწავლობდა. 1895 წელს ნიზამის საქველმოქმედო ტრესტმა, მაჰუბ ალი ხანმა მას ინგლისში სწავლის გაგრძელების შანსი მისცა. 16 წლის ასაკში ინგლისში გაემგზავრა, რათა ჯერ ლონდონის სამეფო კოლეჯში ესწავლა, შემდეგ კი კემბრიჯის გირტონის კოლეჯში. იქ  გაიცნო იმ პერიოდის ცნობილი პოეტები, როგორიცაა ართურ საიმონსი და ედმუნდ გოსი. სწორედ გოსმა დაარწმუნა საროჯინი, აესახა ინდური ცხოვრება და მოვლენები თავის პოეზიაში. მისმა კრებულებმა „ოქროს ზღურბლი (1905)“, „დროის ჩიტი“ (1912) და „გატეხილი ფრთა“ (1912), ინდოელი და ინგლისელი მკითხველების დიდი ყურადღება მიიპყრო. ინგლისში ყოფნის პერიოდში ნაიდუ სუფრაჟისტად მუშაობდა. 1917 წელს, ნაიდუ თან ახლდა თავის კოლეგა ენი ბესანტს (ქალთა ინდოეთის ასოციაციის პრეზიდენტი) ლონდონში, საყოველთაო საარჩევნო უფლების წარდგენის მიზნით, გაერთიანებული სამეფოს კომიტეტის წინაშე. ინდოეთში დაბრუნების შემდეგ, 1920 წელს იგი შეუერთდა განდის მოძრაობას. პოეზიის წერის სფეროში მუშაობისთვის ნაიდუს მიენიჭა „ინდოეთის ბულბულის“ სახელწოდება. 2014 წელს Google India-მ ნაიდუს დაბადების 135 წლისთავი აღნიშნა Google Doodle– ით. 2018 წელს, გაერთიანებული სამეფოს ლონდონის უნივერსიტეტის მიერ, ნაიდუ შეყვანილი იყო „150 ლიდერი ქალის“ სიაში.

## სქოლიო 
კატეგორია:დაბადებული 13 თებერვალი
კატეგორია:დაბადებული 1879
კატეგორია:გარდაცვლილი 2 მარტი
კატეგორია:გარდაცვლილი 1949
კატეგორია:XIX საუკუნის ინდოელი პოეტები
კატეგორია:მწერლები ანბანის მიხედვით
კატეგორია:XX საუკუნის ინდოელი პოლიტიკოსები
ბერიოზოვსკი (ბაშკირეთი)

**ბერიოზოვსკი** (; ) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.

2010 წლის მონაცემებით სოფელში ცხოვრობს 4 ადამიანი. რაიონულ ცენტრ მელეუზიდან დაშორებულია 45 კილომეტრით. უახლოესი რკინიგზის სადგურია მელეუზი, რომელიც დაშორებულია 45 კმ-ით.

2002 წლის აღწერის მიხედვით მოსახლეობის უმრავლესობას ბაშკირები შეადგენენ (75%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:მელეუზის რაიონის სოფლები
ხვარხვარა

**ხვარხვარა** () — ერთწლოვანი ბალახოვანი მცენარე ჯიჯლაყასებრთა ოჯახისა. სიმაღლეში 40 სმ-მდე აღწევს. ღერო სწორად მდგომი ან წამოწეულია, ძირიდან დატოტვილი, ტოტები მოპირისპირედ განლაგებული და მიტკეცილი ბეწვით მოფენილია. ფოთლები მომსხოა, ხაზური ან ნახევრად ცილინდრული ფორმის. ყვავილები დამოკლებულ ტოტებზე სხედან, თანაყვავილაკები წვერში გადაღუნულია. ყვავის და ნაყოფმსხმოიარობს ივნის-ოქტომბერში. გავრცელებულია კავკასიაში, სამხრეთ ევროპაში, შუა და მცირე აზიაში, ირანში. საქართველოში გვხვდება შიდა და ქვემო ქართლსა და კახეთში. იზრდება მთის ქვედა სარტყელში მლაშობ და რუდერალურ ადგილებში.

ქიზიყში შოროქნის კატკატო, უშუ და სილქანი ეწოდება.

## სქოლიო 
კატეგორია:ჯიჯლაყასებრნი
ყარღანი

**ყარღანი** () — ნახევრად ბუჩქი ჯიჯლაყასებრთა ოჯახისა. სიმაღლეში 75–150 სმ-ია. აქვს სქელი და მოკლე ღერო; გრძელი, ზედა მხარეს მიმართული, მორუხო-მწვანე ფერის ტოტები, რომლებიც ხშირი შებუსვითაა წარმოდგენილი. ფოთლები მორიგეობითაა განლაგებული, სიგრძეში 2–5 მმ-ია, ხაზური, ხორცოვანი, ბლაგვი, ძირთან ოდნავ გაგანიერებული, გვიან სცვივა, მფარავი (თანაყვავილის) ფოთლები კვერცხისებრ-სამკუთხოვანი და კილისებრია. ყვავილები მრავალრიცხოვანია, მარტოული, შეკრებილია ხშირ, ფართო, საგველიან ყვავილედში. გავრცელებულია რუსეთის ევროპულ ნაწილში, კავკასიაში, შუა აზიაში, ირანში და სხვ. იყენებენ საპნის დასამზადებლად საჭირო კუსტარული პოტაშის მისაღებად, სათაიგულე მასალად; ზამთარში აქლემისა და ცხვრის საკვებადაც გამოიყენება.

## სქოლიო 
კატეგორია:ჯიჯლაყასებრნი
ხანობა

**ხანობა** შეიძლება აღნიშნავდეს:

*ხანობა — სოფელი აზერბაიჯანში, ხაჩმაზის რაიონში
*ხანობა  — სოფელი აზერბაიჯანში, ხოჯავენდის რაიონში
ჩარანი

**ჩარანი** () — ბუჩქი ჯიჯლაყასებრთა ოჯახისა. სიმაღლეში 60 სმ-მდე აღწევს. ფერად ლეგაა, შემოდგომაზე შავდება, ახასიათებს ძლიერი დატოტვა; ნორჩი ყლორტები მოკლედაა შებუსვილი, უფრო ძველი ყლორტები შიშველია; ფოთლები მორიგეობით განლაგებული, ხორცოვანი, ნახევრად ცილინდრული, ბლაგვი, მჯდომარე და შიშველია, დიდხანს რჩება ტოტებზე. ყვავილები თითო-თითოდაა განლაგებული თავთავისებურ ყვავილედებში, რომლებიც საერთო საგველაშია შეკრებილი; ყვავილსაფრის ნაკვთები შიშველი და ფართო სიფრიფანაკიდეებიანია, ახასიათებს მორუხო ფერის სიფრიფანა ფრთები. ყვავის და ნაყოფმსხმოიარობს მაის-ოქტომბერში. გავრცელებულია კავკასიასა და მცირე აზიაში. საქართველოში გვხვდება კახეთსა და ქვემო ქართლში. იზრდება მლაშობ, ქვიან ადგილებში, დაბლობებში და მთის ქვედა სარტყელში.

## სქოლიო 
კატეგორია:ჯიჯლაყასებრნი
რუპი კაური

**რუპი კაური** (დ. 4 ოქტომბერი, 1992) — ინდური წარმოშობის კანადელი პოეტი, ილუსტრატორი და ავტორი. პოპულარობა მოიპოვა სოციალურ ქსელებში ვიზუალური პოეზიის გამოქვეყნებით.

კაურს საყოველთაო ცნობადობა მოუტანა სადებიუტო ნამუშევარმა, პოეტურმა კრებულმა *„რძე და თაფლი“* (2014), რომელიც *The New York Times*-ის ბესტსელერების სიაში წელიწადზე მეტი ინარჩუნებდა ადგილს. მსოფლიო მასშტაბით წიგნის სამ მილიონზე მეტი ეგზემპლარი გაიყიდა. 2017 წელს კაურმა მეორე პოეტური კრებული *„მზე და მისი ყვავილები“* გამოაქვეყნა. იმავე წელს პოეტი BBC-ის 100 ყველაზე გავლენიან ქალს შორის დასახელდა. 

კაურის შემოქმედების თემებია ურთიერთობები, ემიგრანტობის გამოცდილება და სექსუალური ტრავმა. 2019 წელს ჟურნალმა *The New Republic* მას „ათწლეულის მწერალი“ უწოდა.

## რესურსები ინტერნეტში
* ოფიციალური საიტი

## სქოლიო
კატეგორია:დაბადებული 1992
კატეგორია:დაბადებული 4 ოქტომბერი
კატეგორია:XXI საუკუნის კანადელი ქალი მწერლები
კატეგორია:კანადელი ფემინისტი მწერლები
კატეგორია:XXI საუკუნის კანადელი პოეტები
კატეგორია:მწერლები ანბანის მიხედვით
კატეგორია:ცოცხალი ადამიანები
აღბულაგი (ედილი, ხოჯავენდის რაიონი)

**აღბულაგი** () — სოფელი აზერბაიჯანში, ხოჯავენდის რაიონში, ედილის სასოფლო თემის შემადგენლობაში.

1993 წელს, სოფელი ოკუპირებულ იქნა სომხეთის შეიარაღებული ძალების მიერ. 2020 წლის 16 ოქტომბერს, ყარაბაღის ომის დროს აზერბაიჯანის შეიარაღებული ძალების მიერ ჩატარებული ოპერაციის შედეგად, სოფელი დაუბრუნდა აზერბაიჯანს.

## სქოლიო
კატეგორია:ხოჯავენდის რაიონის სოფლები
მირიქენდი

**მირიქენდი** შეიძლება აღნიშნავდეს:

*მირიქენდი — სოფელი აზერბაიჯანში, შემახის რაიონში
*მირიქენდი  — სოფელი აზერბაიჯანში, ხოჯავენდის რაიონში
B.R.I.G.A.D.

***B.R.I.G.A.D.*** — ფრანგული პოლიციური ჟანრის ტელესერიალი. სერიალი შედგება ორი სეზონისგან, 12 ეპიზოდისაგან და თითოეული სერია 52 წუთიანია. პირველად ეკრანებზე გამოჩნდა France 2-ის ეთერში და გადაიცემოდა 2000 წლის 10 ნოემბრიდან 2004 წლის 4 აგვისტომდე. შემდგომ ასევე ნაჩვენები იქნა ფრანგულ ტელეარხებზე 13ème Rue, Jimmy, France 4, NT1, NRJ 12, Planete Justice, RMC Story, ACTION. 

საქართველოში, ქართულ ენაზე დუბლირებული ვერსია გადაიცემოდა სამაუწყებლო კომპანია რუსთავი 2-ის ეთერში. 

ტელესერიალის რეჟისორი არის მარკ ანჯელო, რომელმაც ორ სეზონად გადაიღო ოლივერ მარვოსა და ჟან მარკ ოკლერის მიერ 12 ეპიზოდად დაწერილი სცენარი. სცენარის დამაჯერებლობის და რეალურობის უზრუნველსაყოფად, ავტორები პროექტზე მუშაობისას კონსულტაციებს გადიოდნენ RAID-ის წევრებთან.

## შინაარსი 
სერიალში მოთხრობილია საფრანგეთის ეროვნული პოლიციის გამოგონილი სპეციალური საპოლიციო ჯგუფის შესახებ, რომელიც კრიზისულ შემთხვევებში ერთვება მძევლების გათავისუფლების და დამნაშავეების გაუვნებელყოფის სპეციალურ ღონისძიებებში. სერიალში მოთხრობილ ქვედანაყოფს ჰქვია B.R.I.G.A.D. რომელიც არის ფრანგული აბრევიატურა და ნიშნავს „Brigade - Recherche - Intervention - Gestion - Assistance – Dissuasion“ (გამოძიების - ინტერვენციის - მართვის - დახმარების - შეკავების ბრიგადა)

## მსახიობები 
## ეპიზოდები 
### პირველი სეზონი (2000 წელი) 
# Le Stratagème chinois
# La Secte des lunes
# Deux filles en cavale
# Le Forcené
# Point bombe
# Mutinerie
### მეორე სეზონი (2002 წელი) 
# Dialogue de sourds
# Noces rouges
# Petite môme
# Sur le fil du rasoir
# Le Fortin
# Pavillon noir
## სქოლიო 
კატეგორია:ფრანგული ტელესერიალები
სერიატი

**სერიატი** (; ) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.

2010 წლის მონაცემებით სოფელში ცხოვრობს 8 ადამიანი. რაიონულ ცენტრ მელეუზიდან დაშორებულია 43 კილომეტრით. უახლოესი რკინიგზის სადგურია მელეუზი, რომელიც დაშორებულია 43 კმ-ით.

2002 წლის აღწერის მიხედვით მოსახლეობის უმრავლესობას რუსები შეადგენენ (100%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:მელეუზის რაიონის სოფლები
გვენდოლინ კრისტი

**გვენდოლინ ტრეისი ფილიპა კრისტი** (, დედამისი დიასახლისი იყო, მამა კი ვაჭრობაით იყო დაკავებული. კრისტი ბავშვობაში ტანვარჯიშზე დადიოდა, თუმცა ზურგის ტრავმის შემდეგ მსახიობობა დაიწყო. 2002 წლის განმავლობაში ის ბრაიტონში ტანსაცმლის მაღაზიაში მშაობდა.

2005 წელს კრისტმა ლონდონის დრამის თეატში სწავლა დაასრულა.

## კარიერა
### 2006–2011
2002 წელს კრისტის სიმაღლემ მოხიბლა ფოტოგრაფი პოლი ბორლენდი, რომელმაც 2002 წლიდან 2008 წლამდე კრისტი თავისი ფოტოების სერიის მთავარი თემა გახადა. ამ სერიას ფოტოგრაფმა *Bunny* უწოდა.

ეკრანზე კრისტი დებიუტი შედგა 2007 წელს მოკლემეტრაჟიან ფილმში, სახელწოდებით „დროის ქირურგი“, რომლის ავტორი და რეჟისორია ნათანაელ მელორსი. მისი დებიუტი მხატვრულ ფილმში 2009 წელს შედგა, როდესაც მონაწილეობა მიიღო ტერი გილიამის ფილმში „ექიმი პარნასუსის ფანტაზია“. კრისტიმ განაცხადა, რომ რომანის წაკითხვის შემდეგ ბრიენი მის საყვარელ პერსონაჟად იქცა და მისი როლის შესრულება ძალიან უნდოდა.  შოუს მესამე სეზონში ბრიანის როლის შესრულებისთვის, კრისტი იყო ნომინირებული 2014 წლის სატურნის ჯილდოზე ტელევიზიაში საუკეთესო მეორეხარისხოვანი როლის შემსრულებელი ქალის კატეგორიაში. ის ასევე იყო სამსახიობო ჯგუფის წევრი, რომელიც ხჯერ იყო ნომინირებული კინომსახიობთა გილდიის ჯილდოზე მსახიობთა ჯგუფის საუკეთესო შესრულებისთვის დრამატულ სერიალში.

## პირადი ცხოვრება
კრისტის სიმაღლეა 1.91 მეტრი. როდესაც პატარა იყო, გვენდოლინი ხშირად იყო ძალადობის მსხვერპლი მისი სიმაღლის გამო.

2013 წლიდან მსახიობი ურთიერთობაშია დიზაინერ ჯილს დიკონთან.

## რესურსები ინტერნეტში
* 
* 
* 
## სქოლიო
კატეგორია:ინგლისელი ტელემსახიობები
კატეგორია:დაბადებული 1978
კატეგორია:დაბადებული 28 ოქტომბერი
კატეგორია:XXI საუკუნის ინგლისელი ქალი მსახიობები
კატეგორია:ინგლისელი თეატრის მსახიობები
კატეგორია:ცოცხალი ადამიანები
ყიშლაყი

**ყიშლაყი** შეიძლება აღნიშნავდეს:

*ყიშლაყი   — სოფელი აზერბაიჯანში, ლაჩინის რაიონში
*ყიშლაყი — სოფელი აზერბაიჯანში, ლაჩინის რაიონში
*ყიშლაყი — სოფელი აზერბაიჯანში,  ლერიქის რაიონში
*ყიშლაყი  — სოფელი აზერბაიჯანში,  ლერიქის რაიონში
* ყიშლაყი —  სოფელი აზერბაიჯანში,   ლერიქის რაიონში. 
*ყიშლაყი — სოფელი აზერბაიჯანში, ხოჯალის რაიონში
*ყიშლაყი —   სოფელი აზერბაიჯანში, ჯაბრაილის რაიონში
აბუხალო

**აბუხალო**, **თოთხამი**, **ბარზონჯვარი** — მთა საქართველოში, შიდა ქართლის მხარის ქარელისა და სამცხე-ჯავახეთის მხარის ბორჯომის მუნიციპალიტეტების ადმინისტრაციულ საზღვარზე. მდებარეობს თრიალეთის ქედის ჩრდილო-დასავლეთ შტოქედ გვირგვინაზე, მდინარე ტყემლოვნისწყლის მარჯვენა შენაკადის — აბუხალოსღელის სათავეებში. სიმაღლე ზღვის დონიდან 2255 მ. აგებულია პალეოგენური ტუფ-ბრექჩიებით, ტუფებით და ანდეზიტური საფრით. აქვს მობრტყელებული წვერო, სუბალპური ბალახეულით შემოსილი ციცაბო კალთები.

## სქოლიო
კატეგორია:შიდა ქართლის მხარის მთები
კატეგორია:სამცხე-ჯავახეთის მხარის მთები
ჰორაცია ნელსონი

**ჰორაცია ნელსონი** (ინგლ. Horatia Nelson; სრული სახელი **- ჰორაცია ნელსონ ტომპსონი** (ინგლ. Horatia Nelson Thompson); 29 იანვარი, 1801 - 6 მარტი, 1881) —  ვიცე-ადმირალის ლორდ ჰორაციო ნელსონისა და ლედი ემა ჰამილტონის უკანონო ქალიშვილი.

## ბიოგრაფია 
ჰორაცია დაიბადა სერ უილიამ ჰამილტონის (ემას კანონიერი მეუღლე) სახლში, ხოლო ჰორაციო ნელსონი (გოგონას მამა) ტორბეის პორტში იმყოფებოდა. მისი ხომალდი კოპენჰაგენის ბრძოლისთვის ემზადებოდა და ბავშვის დაბადების ამბავი მას  ზუსტად ხომალდის ზღვაში  გასვლის წინ აცნობეს. 1803 წლის 18 მაისს, 2 წლის გოგონა მოინათლა მერილებონის ეკლესიაში, მისი  ორივე  მშობელი ნათლიის როლს ასრულებდა.  „ლეგენდის“ მიხედვით, ის ნელსონის მეგობრის  ვიცე-ადმირალის ჩარლზ ტომპსონის ქალიშვილი იყო, რომელმაც მისცა უფლება, მისი სახელი გამოეყენებინათ. მოგვიანებით,  „ნათლიებმა“ გოგონა იშვილეს,როგორც  „ობოლი“.
[მინი|ჰორაცია ნელსონი-უცნობი ავტორი [გრინვიჩის სამეფო მუზეუმი]]
როდესაც ჰორაციამ გაიგო ვინ იყვნენ მისი ნამდვილი მშობლები. მამის გამო  ამაყობდა,  მაგრამ უარი თქვა ლედი ჰამილტონის დედად აღიარებაზე, ნაწილობრივ იმიტომ, რომ მასთან ერთად 10 თვე გაატარა ციხეში იმ ვალების გამო, რომელიც ემას ჰქონდა ადმირალის გარდაცვალების შემდეგ, და ასევე იმიტომ, რომ იგი თვითონ ემა თავს მის მეურვედ აცხადებდა და არა დედად.

ემა გარდაიცვალა 1815 წლის იანვარში კალეში, ხოლო ჰორაცია, რომელიც კვლავ მასთან  ცხოვრობდა, დიდი ბრიტანეთის კონსულს მოელაპარაკა დასაფლავების საკითხებზე.  ხოლო  თავად ინგლისში მამაკაცის სამოსით დაბრუნდა, ვინაოდან  პატიმრობა ემუქრებოდა  იმ ვალების გამო, რომელიც ემას საფრანგეთში ჰქონდა. ჰორაცია დოვერში  შეხვდა მამის დეიდის ერთ-ერთ ქმარს, რომელიც მას ძალიან კარგად ექცეოდა და საცხოვრებლად დარჩა ამ ოჯახში - ქალბატონ კეტრინ მატჩამთან სასექსში. მამის ნათესავები გოგონას დაეხმარნენ უმაღლესი განათლების მიღებაში, დაოჯახებაში. 1822 წლის 19 თებერვალს ჰორაცია  დაქორწინდა მეუფე ფილიპ ვარდზე (1795-1861), რომელიც იყო პოეტი და მეცნიერი.მათი ქორწინებაბედნიერი გამოდგა. წყვილს 7 ვაჟი და 3 ქალიშვილი შეეძინა. შვილებმა  განათლება სახლში მამისგან მიიღეს სანამ უნივერსიტეტში შევიდოდნენ. 

სახელმწიფომ  ჰორაციასგან შეიძინა ადმირალ ნელსონის ფორმა და ჟილეტი, რომელიც ამჟამად ნაციონალურ საზღვაო მუზეუმშია

ჰორაცია ნელსონი გარდაიცვალა 1881 წლის 6 მარტს 80 წლის ასაკში.  დაკრძალულია პინერის პალატის ძველ სასაფლაოზე, პინერის ლეინ ლეინში. მის საფლავზე წერია: "ადმირალ ნელსონის შვილობილი". ემა არსად არ არის ნახსენები. 

გარდაცვალების შემდეგ, როგორც გმირის ქალიშვილს, დედოფალმა მის ოჯახს ერთჯერადად 1457 გირვანქა სტერლინგი გადაუხადა (ეს თანხმა მისმა ვაჟებმა გაიყვეს), გოგონებს კი სიცოცხლის ბოლომდე ყოველთვიური პენსია 100 გირვანქა სტერლინგი დაუნიშნა. 

ბიოგრაფები ჰორაცია ნელსონს აღწერენ, როგორც მაღალ, ინტელექტუალურ და ნაკითხ პიროვნებას, რომელმაც იცოდა იტალიური, ფრანგული და გერმანული, გატაცებული იყო მუსიკით, კერავდა და უყვარდა ცხოველები.

## ლიტერატურა 
* Winifred Gérin, *Horatia Nelson*, Clarendon, 1970
* Tom Pocock, *Nelson’s Women*, Andre Deutsch, 1999, главы 10 и 11
* Kate Williams, *England’s Mistress — The Infamous Life of Emma Hamilton*, Hutchinson, London, 2006

## სქოლიო 
კატეგორია:ჰორაციო ნელსონი

კატეგორია:დაბადებული 1801
კატეგორია:გარდაცვლილი 1861
ამტყელის ქედი

**ამტყელის ქედი** — ქედი საქართველოში, გულრიფშის მუნიციპალიტეტში. წარმოადგენს აფხაზეთის კავკასიონის სამხრეთ კალთაზე გაწოლილ განედურ ქედს. ჯამპალის მარცხენა შენაკადის — არვაშისა და კოდორის მარჯვენა შენაკადის — უჩქურიის ზემოთის წყალგამყოფი. უმაღლესი წერტილია მთა ამტყელი (2336 მ). აგებულია მესამეული კირქვებითა და მერგელებით. კალთები ციცაბოა, ზოგან ქარაფოვანი. შემოსილია ტყით. თხემზე სუბალპური მდელოებია.

## სქოლიო
კატეგორია:აფხაზეთის ავტონომიური რესპუბლიკის ქედები
ანატორისღელე

**ანატორისღელე** — უღელტეხილი საქართველოში, მცხეთა-მთიანეთის მხარის დუშეთის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე. სიმაღლე ზღვის დონიდან 2768 მ. საცალფეხო ბილიკით აკავშირებს მდინარე გორშეღმისწყლის ხეობას და მდინარე ასის ზემო დინების აუზს. მიმოსვლისათვის გამოყენებულია მაისიდან სექტემბრის ბოლომდე.

## სქოლიო
კატეგორია:მცხეთა-მთიანეთის მხარის უღელტეხილები
ჟანეტი (მომღერალი)

**ჟანეტ ენ დიმეჩი** (დ. 10 ოქტომბერი, 1951, ლონდონი), უფრო მეტად ცნობილია სასცენო სახელით **ჟანეტი** () — ბრიტანეთში დაბადებული ესპანელი მომღერალი. ცნობადობა პირველად მოიპოვა როგორც მოზარდთა ფოლკ-პოპ-ჯგუფის „*Pic-Nic*“-ის სოლისტმა. 1968 წელს ჯგუფი სიმღერით „*Cállate, niña*“ ჩარტებში ლიდერობდა. სოლო კარიერას 1971 წელს დაუბრუნდა *Hispavox*-ის სინგლით „*Soy rebelde*“, რომელმაც მომღერლის მუსიკალური მიმართულება ხელახლა განსაზღვრა როგორც რომანტიკული ბალადის შემსრულებლისა. სინგლი მთელ ესპანურენოვან მსოფლიოში ჰიტად იქცა და თაობის ერთგვარი „ჰიმნი“ გახდა.

ჟანეტის 1974 წლის სიმღერა „*Porque te vas*“ რეჟისორ კარლოს საურას მიერ გადაღებულ ფილმში „გამოკვებე ყორანი“ (1976) მოხვდა. ამის წყალობით სიმღერა მთავარი ჰიტი გახდა და ესპანური პოპის ერთ-ერთ ყველაზე ცნობილ ნამუშევრად იქცა. „*Porque te vas*“-ის საერთაშორისო წარმატების შემდეგ, ჟანეტი საფრანგეთსა და გერმანიაში მუშაობდა. 1981 წელს ესპანურ ბაზარზე დაბრუნდა ალბომით „*Corazón de poeta*“, რომელშიც მომღერლის რამდენიმე ცნობილი სიმღერა შევიდა. „*Corazón de poeta*“-ის კომერციულმა წარმატებამ საშუალება მისცა კიდევ ორი ალბომი გამოეშვა *RCA Victor*-თან ერთად — „*Reluz*“ 1983 წელს და „*Ojos en el sol*“ 1984 წელს. უკანასკნელი სტუდიური ალბომი „*Loca por la música*“ 1989 წელს გამოუშვა დამოუკიდებელ ხმისჩამწერ ლეიბლზე *Twins*, მასში წარმოდგენილი იყო მის სტილში სინთპოპის ელემენტების აღდგენის მცდელობა.

ჟანეტის ფიგურა XXI საუკუნეში ხელახლა დაფასდა, ითვლება საკულტო არტისტად, გავლენას ახდენს ესპანურენოვან ინდი-პოპზე. 2010 წელს გაზეთმა „*20 minutos*“ ჟანეტი მოიხსენია როგორც „ესპანური მუსიკის ლეგენდა და დამოუკიდებელი პოპ-მუსიკის მუზა“.

## ოჯახი 
დაიბადა 1951 წლის 10 ოქტომბერს, ლონდონში, ბელგიელი მამისა და ესპანელი დედის ოჯახში. იზრდებოდა ლონდონსა და ნიუ-იორკში. მშობლების განქორწინების შემდეგ დედასთან ერთად ბარსელონაში გადავიდა საცხოვრებლად.

## სქოლიო 
კატეგორია:დაბადებული 10 ოქტომბერი
კატეგორია:დაბადებული 1951
კატეგორია:ესპანელი მომღერლები
კატეგორია:ცოცხალი ადამიანები
კატეგორია:ლონდონში დაბადებულები
ნივ კემპბელი

**ნივ ედრიენ კემპბელი** ( დ. 3 ოქტომბერი, 1973) — კანადელი მსახიობი. 

## ბიოგრაფია 
ნივ კემპბელმა პირველად აღიარება მიიღო დეიზის როლში კანადურ სერიალში „Catwalk“ (1992–1994) და ჯინის როლში საოჯახო სატელევიზიო ფილმში „კენტერვილის აჩრდილი“ (1996). შემდეგ მან წარმატებას მიაღწია იულია სელინჯერის როლით, Fox-ის თინეიჯერულ დრამატულ სერიალში „ხუთნი“ (1994–2000). შემდეგ იყო ზებუნებრივი ფილმი „ჯადოქრობა“ (1996). მან პოპულარობა მოიპოვა სიდნი პრესკოტის როლით ფრანჩიზაში „კივილი“ (1996 წ. დღემდე), რომელმაც იგი ყვირილის დედოფლად აქცია და მას მრავალი მოწონება მოუტანა, მათ შორის სატურნის ჯილდოს ორი ნომინაცია, რომელთაგან მან ერთი მოიგო.

კემპბელმა მას შემდეგ ითამაშა ფილმებში: „ველური გოგონები“ (1998), „ჩავძიროთ მონა“, „პანიკა“ (ორივე 2000), დრამატულ ფილმებში „დასი“ (2003) და „როდესაც შემიყვარებენ“ (2004), კომედიურ ფილმებში „ჩერჩილი: ჰოლივუდის წლები“ (2004) და „უცნაური ნათესავები“ (2006), რომანტიკულ-დრამატულ ფილმში „ჩაკეტილი წრე“ (2007), კომედიურ-დრამატულ ფილმში „უოლტერი“ (2015), ექშენ ფილმში  „ცათამბჯენი“ (2018) და ბიოგრაფიულ ფილმში „ღრუბლები“ (2020). იგი ასევე გამოჩნდა დრამატულ სერიალში „ფილანთროპი“ (2009) და ითამაშა ლეან ჰარვის როლი, Netflix-ის პოლიტიკურ ტრილერ სერიალში „ბანქოს სახლი“ (2016–2017).

## რესურსები ინტერნეტში 
* Neve Campbell

კატეგორია:დაბადებული 3 ოქტომბერი
კატეგორია:დაბადებული 1973
კატეგორია:ამერიკელი ქალი კინომსახიობები
კატეგორია:XX საუკუნის ამერიკელი ქალი მსახიობები
კატეგორია:ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:ცოცხალი ადამიანები
ნურდავლეტოვო

**ნურდავლეტოვო** (; ) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.

2010 წლის მონაცემებით სოფელში ცხოვრობს 102 ადამიანი. რაიონულ ცენტრ მელეუზიდან დაშორებულია 40 კილომეტრით. უახლოესი რკინიგზის სადგურია ზირგანი, რომელიც დაშორებულია 8 კმ-ით.

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:მელეუზის რაიონის სოფლები
ჯოვანა ტოსატო

**ჯოვანა ტოსატო** (; დ. 1949) — იტალიელი ექიმი-მეცნიერი და კიბოს მკვლევარი, რომელიც იკვლევს ენდოთელიუმს, ანგიოგენეზს და ჰემატოპოეტური ღეროვანი უჯრედის ნიშას. ხელმძღვანელობს აშშ-ის ონკოლოგიის ეროვნული ინსტიტუტის ლაბორატორიაში მოლეკულარული და უჯრედული ბიოლოგიის განყოფილებას. ტოსატო 1992-1999 წლებში იყო აშშ-ის ბიოლოგიური პრეპარატების შეფასებისა და კვლევის ცენტრის საგანყოფილებო დირექტორი.

## განათლება 
ტოსატო დაიბადა 1949 წელს. 1982 წელს ტოსატოს, ალფრედ სტეინბერგისა და მაიკლ ბლისის მიერ ჩატარებულმა კვლევებმა დაადგინა კავშირი კონკრეტულ ვირუსულ ინფექციასა და რევმატოიდულ ართრიტს შორის.

## კარიერა და კვლევები 
1983 წელს ტოსატომ მუშაობა დაიწყო აშშ-ის სურსათისა და წამლების ადმინისტრაციაში. 1992–1999 წლებში მუშაობდა ბიოლოგიური პრეპარატების შეფასებისა და კვლევის ცენტრის ჰემატოლოგიური პროდუქტების განყოფილების დირექტორად, ბიოლოგიური პრეპარატების შეფასებისა და კვლევის ცენტრში. 1999 წელს ტოსატო დაბრუნდა ონკოლოგიის ეროვნულ ცენტრში, როგორც უფროსი გამომძიებელი. ხელმძღვანელობს ონკოლოგიის ეროვნულ ინსტიტუტში მოლეკულარული და უჯრედული ბიოლოგიის განყოფილებას.

## ბიბლიოგრაფია 
* 
* 
* 
* 

## სქოლიო
კატეგორია:დაბადებული 1949
კატეგორია:ცოცხალი ადამიანები
მარია ანტონიეტა ალვა

**მარია ანტონიეტა ალვა** (; დ. 7 მარტი, 1985, ლიმა, პერუ) — პერუელი საზოგადო მოღვაწე, ეკონომისტი. ქვეყნის ეკონომიკისა და ფინანსთა მინისტრი 2019-2020 წლებში.

## ბიოგრაფია
მარია ალვა დაიბადა 1985 წლის 7 მარტს ლიმაში, სამშენებლო ინჟIნერის ხოსე ელიასა ალვა ურტადოსა და მარია ანტონიეტა ლუპერდი ბრიტოს ოჯახში. სწავლობდა ვილა-მარიას კათოლიკურ კოლეჯში, რომლის დასრულების შემდეგ სწავლა გააგრძელა ლიმაში მდებარე წყნარი ოკეანის უნივერსიტეტში. 2008 წელს მიენიჭა ეკონომიკის ბაკალავრის ხარისხი, ხოლო მოგვიანებით მიიღო მაგისტრის ხარისხი ჯონ კენედის სახელობის სახელმწიფო მართვის სკოლაში, სადაც სწავლა გააგრძელა ფულბრაიტის სტიპენდიის მიღების შემდეგ.

## კარიერა
იგი ასევე მუშაობდა ადმინისტრაციულ მეცნიერებათა ფაკულტეტის მასწავლებლად სან-მარკოსის უნივერსიტეტში.

პრეზიდენტ მარტინ ვისკარას მიერ რესპუბლიკური კონგრესის დაშლის შემდეგ, 2019 წლის 3 ოქტომბერს გახდა ვისენტე სებალიოსის მთავრობის ეკონომიკისა და ფინანსთა მინისტრი. თანამდებობიდან დატოვა ვალტერ მარტოსის კაბინეტისა და პრეზიდენტ მარტინ ვისკარას გადადგომის შედეგად 2020 წლის 9 ნოემბერს.

## სქოლიო
კატეგორია:დაბადებული 7 მარტი
კატეგორია:დაბადებული 1985
კატეგორია:პერუელი ქალი პოლიტიკოსები
კატეგორია:ცოცხალი ადამიანები
აიდა გარსია-ნარანხო

**აიდა დელ კარმენ ხესუს კონსუელო გარსია-ნარანხო მორალესი** () ასევე ცნობილია სასცენო სახელით „**მოჩა**“ (დ. 20 მარტი, 1951) — პერუელი პედაგოგი, მომღერალი და პოლიტიკოსი. ოლიანტა უმალას ალიანსის, სოციალისტური პარტიის გენერალური მდივანი და განა პერუს პრეს-სპიკერი.

ქალთა საკითხებისა და სოციალური განვითარების პირველი მინისტრი უმალას კაბინეტში.

2012 წლის იანვრიდან 2014 წლის ივნისამდე იყო პერუს ელჩი ურუგვაიში. 2012 წლის 1 თებერვლიდან 2014 წლის 18 ივნისამდე პერუს წარმომადგენელი მერკოსურში და პარალელურად ინტეგრაციის ლათინოამერიკულ ასოციაციაში (ALADI).  

## ბიოგრაფია
აიდა გარსია-ნარანხო სწავლობდა პაპის კათოლიკურ უნივერსიტეტში. მას ასევა აქვს ამავე უნივერსიტეტის პოლიტიკურ მეცნიერებათა და სახელმწიფოს მართვის მაგისტრის ხარისხი.

1990-1993 წლებში იგი იყო ლიმის მუნიციპალიტეტის მრჩეველი. 1995-2011 წლებში იყო ჟურნალ „მუხერეს“-ის დირექტორი, ხოლო 2011 წლიდან სამართლისა და განვითარების ცენტრის აღმასრულებელი დირექტორი.

იგი იყო პერუს გლეხთა კონფედერაციის მრჩეველთა საბჭოს წევრი, კონსულტაციას უწევდა ქალთა საქმეების სამდივნოს.
სწავლობდა მუსიკის ეროვნულ კონსერვატორიაში. იყო მუსიკალური ჯგუფის „Tiempo Nuevo“-ს წევრი. არის 14 წიგნის ავტორი, რომელთა უმეტესობა პერუში ფემინიზმის საკითხებს ეხება. 

2011 წლის 28 ივლისს გახდა და ამავე წლის 10 დეკემბრამდე ეკავა ქალთა საკითხებისა და სოციალური განვითარების მინისტრის თანამდებობა.

## სქოლიო
კატეგორია:დაბადებული 20 მარტი
კატეგორია:დაბადებული 1951
კატეგორია:პერუელი ქალი პოლიტიკოსები
კატეგორია:ცოცხალი ადამიანები
სონდოკი

**სონდოკი** (ასევე **დიდი დედოფალი სონდოკი** და **სონდოკი, სილას დედოფალი**; ; 647) — კორეული სამეფო სილას ნახევრადლეგენდარული მმართველი, კორეის ისტორიაში პირველი მმართველი დედოფალი. სონდოკი სილას დედოფალ-რეგენტის სტატუსით 632-დან 647 წლამდე მართავდე.

სონდოკი ითვლება კორეის XXVII მეფედ და პირველ მმარველ დედოფლად. იგი ასევე იყო მეორე ქალი მმართველი აღმოსავლეთ აზიის ისტორიაში. დედოფალ სონდოკის სახელს უკავშირდება სილას ლიტერატურის, აზროვნებისა და ხელოვნების რენესანსი. მისმა გადაწყვეტილებამ ჩინეთის თანის დინასტიასთან სამხედრო-პოლიტიკური ალიანსის შექმნის შესახებ განაპირობა კორეის გაერთიანება სილას სამეფოს მმართველობის ქვეშ. 

თანამედროვე კორეასა და კორეულ ფოლკლორში სონდოკი რჩება პოპულარულ ფიგურად: ლეგენდებში იგი მოხსენიებულია როგორც კეთილი მმართველი, რომელიც ღარიბებს ეხმარებოდა და ბუდიზმს მფარველობდა. მისი მმართველობა ხშირად „კეთილდღეობის მეფობად“-აც მოიხსენიება. ქრონიკაში სამგუკ საგი, სონდოკი აღწერილია, როგორც „სულგრძელი, კეთილმოსურნე, ბრძენი და ჭკვიანი“. 646 წელს დედოფლის ხელშეწყობით დაარსდა ბუდისტური მონასტერი თონდოსა. 

## ლიტერატურა
* 
* 
* 
* 

## სქოლიო
კატეგორია:კორეის ისტორია
კატეგორია:კორეის მეფეები
კატეგორია:ქალი მმართველები
კატეგორია:კორეის ქალი მმართველები
კრისტა კიურუ

**კრისტა კიურუ** (; დ. 5 აგვისტო 1974, პორი, ფინეთი) — ფინელი პოლიტიკოსი. ფინეთის სოციალ-დემოკრატიული პარტიის წევრი. ედუსკუნტის წევრი 2007 წლის 21 მარტიდან. 2019 წლის 6 ივნისიდან საოჯახო საკითხებისა და საბაზისო სერვისების მინისტრი სანა მარინის კაბინეტში.

## ბიოგრაფია
დაიბადა 1974 წლის 5 აგვისტოს ქალაქ პორიში, ფინეთის დასავლეთ ნაწილში. განათლებით მასწავლებელია, 2001 წელს დაასრულა ტურკუს უნივერსიტეტი, სოციალურ მეცნიერებათა მაგისტრი. 

ედუსკუნტის დეპუტატად აირჩიეს 2007 წლის 18 მარტის საპარლამენტო არჩევნების შედეგად. 2011 წლის 22 ივნისს დანიშნეს საცხოვრებელი მშენებლობის მინსიტრად იურკი კატაინენის მთავრობაში. 

2012 წელს პარტიის ყრილობაზე აირჩიეს ფინეთის სოციალ-დემოკრატიული პარტიის პირველ მოადგილედ. 

2013 წლის 17 მაისს კატაინენის მთავრობაში ცვლილება განხორციელდა: კიურუ დანიშნეს განათლების მინისტრად, ხოლო მის ადგილზე დანიშნეს პია ვიიტაინენი.

2019 წლის 6 ივნისს მიიღო საოჯახო საკითხებისა და საბაზისო სერვისების მინისტრის პორტფელი ანტი რინეს, ხოლო 2019 წლის 10 დეკემბრიდან სანა მარინის მთავრობაში. 

## რესურსები ინტერნეტში
* 
* 
* 

## სქოლიო
კატეგორია:დაბადებული 5 აგვისტო
კატეგორია:დაბადებული 1974
კატეგორია:ფინელი ქალი პოლიტიკოსები
კატეგორია:ცოცხალი ადამიანები
ვილმა ალანოკა მამანი

**ვილმა ალანოკა მამანი** (; დ. 5 ივლისი, 1978, ლა-პასი, ბოლივია) — ბოლივიელი ჟურნალისტი და პოლიტიკოსი. 2017 წლის 23 იანვრიდან 2019 წლის 14 ნოემბრამდე ბოლივიის კულტურის მინისტრი პრეზიდენტ ევო მორალესის მესამე კაბინეტში. 2015-2017 წლებში ელ-ალტოს მუნიციპალიტეტის ოპოზიციონერი დეპუტატი პარტიიდან „მოძრაობა სოციალიზმისათვის“.

## ბიოგრაფია
1984 წელს სწავლა დაიწყო ლა-პასის სკოლაში. 1984 წელს, როდესაც იგი 12 წლის იყო, მისი ოჯახი საცხოვრებლად გადავიდა ქალაქ ელ-ალტოში, სადაც მან გააგრძელა სწავლა, რომელიც 1996 წელს დაასრულა. სწავლა გააგრძელა სან-ანდრესის უნივერსიტეტის სოციალური კომუნიკაციის ფაკულტეტზე, რომელიც დაასრულა 2003 წელს. 

## პოლიტიკური კარიერა
2015 წელს ალანოკამ მონაწილეობა მიიღო ადგილობრივი თვითმმართველობის არჩევნებში მემარცხენე პარტია „მოძრაობა სოციალიზმისათვის“ რიგებიდან. პარტიას სათავეში ედგა ევო მორალესი. 2015 წელს აირჩიეს ქალაქ ელ-ალტოს ადგილობრივ საბჭოში.

2017 წლის 23 იანვარს პრეზიდენტმა ევო მორალესმა დანიშნა კულტურისა და ტურიზმის მინისტრად. მარიან პრადოსა (დ. 1982 წ.) და არიანა კამპეროსთან (დ. 1986 წ.) ერთად გახდა ყველაზე ახალგაზრდა მინისტრი მორალესის მესამე მთავრობაში.

2020 წლის 29 დეკემბერს ალონკამ განაცხადა, რომ კენჭს იყრიდა ელ-ალტოს საბჭოში 2021 წლის ასდგილობრივი თვითმმარტელობის არჩევნებში.

## სქოლიო
კატეგორია:დაბადებული 5 ივლისი
კატეგორია:დაბადებული 1978
კატეგორია:ბოლივიელი ქალი პოლიტიკოსები
კატეგორია:ცოცხალი ადამიანები
ვერონიკა მენდოსა

**ვერონიკა ფანი მენდოსა ფრიში** (; დ. 9 დეკემბერი, 1980, კუსკო, პერუ) — პერუელი მემარცხენე პოლიტიკოსი. პერუს კონგრესის წევრი 2011-2016 წლებში. 2016 წლის საპრეზიდენტო არჩევნების კანდიდატი.

## ბიოგრაფია
ვერონიკა მენდოსა დაიბადა 1980 წლის 8 დეკემბერს კუსკოს პროვინციაში, იქვე დაამთავრა დაწყებითი, ხოლო შემდეგ საშუალო სკოლა. შემდეგ სწავლა გააგრძელა ევროპის უნივერსიტეტებში. აქვს პარიზის დიდროს უნივერსიტეტის ფსიქოლოგიის დიპლომი, პარიზის ახალი სორბონის უნივერსიტეტის სოციალურ მეცნიერებათა მაგისტრის დიპლომი, მადრიდის ეროვნული უნივერსიტეტის დისტანციური განათლების დიპლომი (ესპანური, როგორც მეორე ენა).

პოლიტიკური კარიერა დაიწყო 2006 წელს, როდესაც გახდა პერუს ნაციონალური პარტიის აქტივისტი. 2007-2012 წლებში ეკავა პარტიის საერთაშორისო კოორდინატორის თანამდებობა. 2011 წელს აირჩიეს პერუს კონგრესის დეპუტატად 5 წლის ვადით.

2016 წელს საპრეზიდენტო კანდიდატად წარადგინეს მემარცხენე პარტიის რიგებიდან. არჩევნების პირველ ტურში მიიღო ხმების 18,74 % და დაიკავა მესამე ადგილი. მეორე ტურში მოუწოდა საკუთარ ამომრჩევლებს მხარი დაეჭირათ პედრო პაბლო კუჩინსკისთვის, მიუხედავად მასთან პოლიტიკური იდეების შეუთავსებლობისა. 

2020 წლის 4 ნოემბერს ტუპაკ ამარუ II-ის აჯანყების 240-ე წლისთავზე განაცხადა, რომ მონაწილეობას მიიღებდა 2021 წლის საპრეზიდენტო არჩევნებში.

## რესურსები ინტერნეტში
* ოფიციალური ვებგვერდი
*Broad Front webpage

## სქოლიო
კატეგორია:დაბადებული 9 დეკემბერი
კატეგორია:დაბადებული 1980
კატეგორია:პერუელი ქალი პოლიტიკოსები
კატეგორია:ცოცხალი ადამიანები
ვივეკა ერიქსონი

**ვივეკა ერიქსონი** (; დ. 18 აგვისტო 1956, ფინეთი) — ფინელი პოლიტიკოსი. 2007-2011 წლებში ალანდის კუნძლების ავტონომიური რეგიონის მთავრობის პრემიერ-მინისტრი. 

## ბიოგრაფია
ვივეკა ერიქსონი დაიბადა 1956 წლის 18 აგვისტოს. 1995 წლიდან არის ალანდის კუნძლების პარლამენტის წევრი. 1999-2001 წლებში პარლამენტში ლიბერალური პარტიის ფრაქციის ხელმძღვანელია, ხოლო 2004 წლიდან ალანდის ლიბერალური პარტიის თავმჯდომარეა.  1999-2001 წლებში ასევე ეკავა პარლამენტის საფინანსო კომიტეტის თავმჯდომარის თანამდებობა. 2000-2001 და 2005-2007 წლებში პარლამენტის ვიცე-სპიკერია, ხოლო 2001-2005 წლებში ალანდის კუნძლების პარლამენტის პირველი ქალი-სპიკერი. 

2007 წლის ოქტომბრიდან 2011 წლის ნოემბრამდე ალანდის კუნძულების მთავრობის პრემიერ-მინისტრია, ხოლო 2011 წლიდან კვლავ პარლამენტის დეპუტატი და ალანდის ლიბერალური პარტიის ლიდერია. 

## რესურსები ინტერნეტში
* ვივეკა ერიქსონის გვერდი ალანდის კუნძლების მთავრობის ვებგვერდზე

## სქოლიო
კატეგორია:დაბადებული 18 აგვისტო
კატეგორია:დაბადებული 1956
კატეგორია:ფინელი ქალი პოლიტიკოსები
კატეგორია:ცოცხალი ადამიანები
ლინდა სპილკერი

**ლინდა სპილკერი** () — ამერიკელი პლანეტური მეცნიერი, NASA-ს მისია „კასინის“ პროექტის მეცნიერი. მისი კვლევის ინტერესებს შორის არის სატურნის რგოლების ევოლუცია და დინამიკა.

## კარიერა
1977 წელს სპილკერმა ფიზიკის ბაკალავრის ხარისხი კალიფორნიის სახელმწიფო უნივერსიტეტში (ფულერტონი) მიიღო, 1983 წელს კი ფიზიკის მაგისტრის ხარისხი ამავე უნივერსიტეტში (ლოს-ანჯელესი). 1992 წელს, კალიფორნიის უნივერსიტეტში (ლოს-ანჯელესი) დაიცვა საიდოქტორო ნაშრომი თემაზე გეოფიზიკა და კოსმოსის ფიზიკა. 1977 წელს შეუერთდა NASA-ს რეაქტიულ ძრავთა ლაბორატორიას, რომელიც იმ დროს „ვოიაჯერის“ მისიებზე მუშაობდა; ხომალდები იმავე წელს გაუშვეს. 1990 წელს ის „კასინის“ მისიის მეცნიერი გახდა. 1997 წელს სპილკერი რედაქტორობდა NASA-ს პუბლიკაციას, რომელიც მისიის მემკვიდრეობას აჯამებდა. 2010 წელს ის „კასინის“ მისიის პროექტის მეცნიერი გახდა — დაიკავა მთლიანი ჯგუფის სამეცნიერო კვლევების ხელმძღვანელის პოზიცია.

## ჯილდოები
*NASA-ს გამორჩეული მუშაობის მედალი (2013)
*NASA-ს ჯგუფური მიღწევების პრემია (2011, 2009, 2000, 1998, 1982–1989)
*NASA-ს სამეცნიერო მიღწევის პრემია (1982)

## სქოლიო
## რესურსები ინტერნეტში
*ბიოგრაფია NASA-ს საიტზე

კატეგორია:ამერიკელი ფიზიკოსები
კატეგორია:ამერიკელი ასტრონომები
კატეგორია:დაბადებული 1955
კატეგორია:ცოცხალი ადამიანები
იუ გვან სუნი

**იუ გვან სუნი** (, დ. 16 დეკემბერი, 1902 - გ. 28 სექტემბერი, 1920) — კორეის დამოუკიდებლობისთვის მოძრაობის მნიშვნელოვანი წარმომადგენელი, სამხრეთ ჩუნჩგონგის პროვინციაში კორეაში იაპონური მმართველობის წინააღმდეგ მიმართული პირველი მარტის მოძრაობის ერთ-ერთი ორგანიზატორი და სიმბოლო. 

კორეის დამოუკიდებლობისა და იაპონური კოლონიალური მმართველობის წინააღმდეგ მიმართული საქმიანობისთვის იაპონურმა კოლონიალურმა ადმინისტრაციამ იუ გვან სუნი დააპატიმრა. ციხეში ის აგრძელებდა კორეის დამოუკიდებლობისთვის ბრძოლასა და კორეის დამოუკიდებლობის ლოზუნგს - „დიდება კორეას! გაუმარჯობს“ () სკანდირებდა. გარდაიცვალა ციხეში, 18 წლის ასაკში, სასტიკი წამების შედეგად. თანამედროვე კორეაში იგი ცნობილია, როგორც „კორეელი ჟანა დ'არკი“. იუ გვან სუნი გახდა კორეის დამოუკიდებლობისა და იაპონიისგან განთავისუფლების მთავარი სიმბოლო. კორეის დამოუკიდებლობის აღდგენის შემდეგ, მის მშობლიურ პროვინციაში იუ გვან სუნის ხსოვნის პატივსაცემად აშენდა მცირე სალოცავი. 

## სქოლიო
ასლაუგ არნა სიგურბორნსდოტირი

**ასლაუგ არნა სიგურბორნსდოტირი** (; დ. 30 ნოემბერი, 1990, რეიკიავიკი, ისლანდია) — ისლანდიელი იურისტი, სახელმწიფო და პოლიტიკური მოღვაწე. დამოუკიდებლობის პარტიის წევრი. იუსტიციის მინისტრი 2019 წლის 6 სექტემბრიდან, და ამავე პარტიის საპარლამენტო ფრაქციის თავმჯდომარის მოადგილე (2017-2019 წწ.). რეიკიავიკში მასწავლებელ კრისტინ სტეინარსდოტირისა და უზენაესი სასამართლოს მოსამართლის სიგურბორნ მაგნუსსონის ოჯახში. ჰყავს ძმა და და. 

2015 წელს დაამთავრა ისლანდიის უნივერსიტეტი სამართლის ბაკალავრის ხარისხით. 2017 წელს ამავე უნივერსიტეტში მიიღო მაგისტრის ხარისხი.

2011-2013 წლებში ეკავა პარტიის ახალგაზრდული ფრთის ხელმძღვანელის თანამდებობა.2016 წელს წამოაყენა კანდიდატურა პარტიის მდივნის თანამდებობაზე და აირჩიეს 91,9 %-ით. 

2016 წლის საპარლამენტო არჩევნების შედეგად გახდა ალთინგის დეპუტატი ჩრდილოეთ რეიკიავიკის საარჩევნო ოლქიდან და გახდა ყველაზე ახალგაზრდა დეპუტატი ამ არჩევნებში. ხელახლა აირჩიეს 2017 წელს. იყო პარლამენტის საგარეო ურთიერთობათა კომიტეტის ხელმძღვანელი 2017-2019 წლებში და ამავდროულად ისრაელის დელეგაციის ხელმძღვანელი საპარლამენტთაშორისო კავშირში.

2019 წლის 6 სექტემბერს დანიშნეს იუსტიციის მინისტრად კატრინ იაკობსდოუტირის კაბინეტში.

## რესურსები ინტერნეტში
* 
* 

## სქოლიო
კატეგორია:დაბადებული 30 ნოემბერი
კატეგორია:დაბადებული 1990
კატეგორია:ისლანდიელი ქალი პოლიტიკოსები
კატეგორია:ცოცხალი ადამიანები
ნორდოვკა

**ნორდოვკა** (; ) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.

2010 წლის მონაცემებით სოფელში ცხოვრობს 1000 ადამიანი. რაიონულ ცენტრ მელეუზიდან დაშორებულია 40 კილომეტრით. უახლოესი რკინიგზის სადგურია ზირგანი, რომელიც დაშორებულია 25 კმ-ით.

2002 წლის აღწერის მიხედვით მოსახლეობის უმრავლესობას რუსები შეადგენენ (70%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:მელეუზის რაიონის სოფლები
ემა კორინი

**ემა კორინი** (დ. 13 დეკემბერი, 1995) — ინგლისელი მსახიობი. განსაკუთრებული პოპულარობა მოუპოვა Netflix-ის ტელესერიალ „გვირგვინის“ მეოთხე სეზონში ნათამაშებმა პრინცესა დაიანას როლმა. ამ როლით მან მოიგო ოქროს გლობუსი ნომინაციაში „საუკეთესო მსახიობი – სატელევიზიო დრამა“.

## ადრეული ცხოვრება და განათლება
კორინი დაიბადა როიალ ტანბრიჯ ველსში, ინგლისში. მისი მამა, კრის კორინი არის ბიზნესმენი, ხოლო დედა, ჯულიეტ კორინი, ლოგოპედი სამხრეთ აფრიკიდან. კორინს ჰყავს ორი უმცროსი ძმა, რიჩარდი და ჯონტი. ოჯახი დასახლებულია სენში, კენტში, სევენოკსის სიახლოვეს.

კორინი დადიოდა ვოლდინგემის სკოლაში, სურეიში, გოგონათა სკოლაში სადაც მას განუვითარდა ინტერესი მსახიობობისა და ცეკვისადმი. კორინმა აიღო ერთწლიანი შუალედი, ამ დროს მანძილზე ის გადიოდა შექსპირის კურსს ლონდონის მუსიკისა და დრამატული ხელოვნების აკადემიაში და გახდა მასწავლებელი კნისნაში, სამხრეთ აფრიკაში. კორინი სწავლობდა დრამას ბრისტოლის უნივერსიტეტში, მაგრამ დატოვა უნივერსიტეტი. 2015-2018 წლებში სწავლობდა წმინდა იოანეს კოლეჯში.

## რესურსები ინტერნეტში
* 
* 

## სქოლიო
კატეგორია:დაბადებული 13 დეკემბერი
კატეგორია:დაბადებული 1995
კატეგორია:ინგლისელი ქალი მსახიობები
კატეგორია:ცოცხალი ადამიანები
ზიროათხონ ჰოშიმოვა

**ზიროათხონ მაჰმუდოვნა ჰოშიმოვა** (), შემოკლებით **ზიროათ მირზოიევა** — უზბეკეთის პირველი ლედი.

## ბიოგრაფია
დაიბადა კოკანდში, 1957 წლის 4 დეკემბერს. მამამისი იყო მაჰმუდჯონ ჰოშიმოვი.  ის სწავლობდა ტაშკენტის ირიგაციისა და მელიტორაციის უნივერსიტეტში სადაც ის შეხვდა თავის პირველ მეუღლეს. ზოგიერთი წყაროს ცნობით მისი ოჯახი ეწინააღმდეგებოდა ჰოშიმოვას ქორწინებას.

## პირველი ლედი 
დაქორწინებულია შავკათ მირზიიოევზე, უზბეკეთის ყოფილ პრემიერ-მინისტრსა და ამჟამინდელ პრეზიდენტში. ისლამ ქარიმოვის მმართველობის პერიოდში, როდესაც მისი მეუღლე პრემიერ-მინისტრი ჩნდებოდა, ჰოშიმოვა თავს არიდებდა ტელევიზიებსა და საჯარო სივრცეში გამოჩენას. როდესაც მისი მეუღლე გახდა პრეზიდენტი, ის ხშირად იყო მეუღლესთან ერთად სხვადასხვა საგარეო ვიზიტებში, ყირგიზეთში, ჩინეთში, სამხრეთ კორეასა და აშშ-ში.

## სქოლიო
კატეგორია:დაბადებული 4 დეკემბერი
კატეგორია:დაბადებული 1957
კატეგორია:უზბეკეთის პირველი ქალბატონები
კატეგორია:ცოცხალი ადამიანები
რაანა ლიაქათ ალი ხანი

**რაანა ლიაქათ ალი ხანი** (, ; დ. 13 თებერვალი 1905 — გ. 13 ივნისი 1990)  — პაკისტანის სინდის პროვინციის გუბერნატორი 1973-1976 წლებში და ქვეყნის პირველი ლედი 1947-1951 წლებში. მისი მეუღლე ლიაქათ ალი ხანი პაკისტანის ისტორიაში პირველი პრემიერ-მინისტრი იყო.

## ბიოგრაფია
რაანა ლიაქათ ალი ხანი პაკისტანის მოძრაობის ერთ-ერთი წამყვანი ფიგურაა. იგი პროფესიით ეკონომისტია და მოღვაწეობდა ცივი ომის ეპოქაში. რაანამ პოლიტიკური კარიერა დაიწყო 1940-იან წლებში და პაკისტანში მიმდინარე ძირითადი მოვლენების მონაწილე გახდა. მუშაობდ აპაკისტანის მოძრაობის აღმასრულებელი კომიტეტის წევრად მუჰამედ ალი ჯინას ხელმძღვანელობით. შემდეგ გახდა მოძრაობის ეკონომიკური მრჩეველი და ქვეყნის პირველი ლედი, როდესაც მისი მეუღლე ლიაქათ ალი ხანი სათავეში ჩაუდგა ქვეყნის მთავრობას. როგორც პირველი ლედი, ქვეყანაში კურირებდა განათლების დონის ამაღლებას ქალთა შორის.  მომდევნო ათი წელი სახელმწიფო სამსახურშია.

1970-იან წლებში შეუერთდა პრემიერ-მინისტრ ზულფიკარ ალი ბჰუტოს სოციალისტურ პოლიტიკურ მოძრაობას. რაანა გახდა პრემიერის უახლოესი ეკონომიკური მრჩეველი, რომელიც მონაწილეობდა ქვეყანაში მიმდინარე მნიშვნელოვანი ეკონომიკური საკითხების გადაწყვეტაში. ზულფიკარ ალი ბჰუტომ იგი წარადგინა სინდის პროვინციის გუბერნატორის თანამდებობაზე. მოვალეობის შესრულებას შეუდგა 1973 წლის 15 თებერვალს. იგი პროვინციის პირველი ქალი-გუბერნატორი გახდა.

1977 წლის საპარლამენტო არჩევნებშ კვლავ წარმატებას მიაღწია, თუმცა სინდის გუბერნატორად ვერ აირჩიეს ქვეყანაში მომხდარი სამხედრო გადატრიალების შედეგად. გარდაიცვალა 1990 წელს და დაკრძალულია კარაჩიში. ქალთა უფლებების დაცვისა და მათი განათლებისათვის ზრუნვის გამო იგი ქვეყანაში ცნობილი იყო „პაკისტანის დედის“ სახელით.

## სქოლიო
კატეგორია:დაბადებული 1905
კატეგორია:დაბადებული 13 თებერვალი
კატეგორია:გარდაცვლილი 13 ივნისი
კატეგორია:გარდაცვლილი 1990
კატეგორია:პაკისტანელი ქალი პოლიტიკოსები
ლორ ოლგა გონჯუ

**ლორ ოლგა გონჯუ** (; (დ. 18 დეკემბერი, 1953, პარიზი) — გაბონელი სახელმწიფო, პოლიტიკური და დიპლომატიური მოღვაწე. 

## ბიოგრაფია
დაიბადა 1953 წლის 18 დეკემბერს პარიზში, გაბონის ეროვნული კრების (პარლამენტის) პირველი პრეზიდენტის, საფრანგეთის ყოფილი სენატორის, პოლ გონჯუს ოჯახში. პროფესიული კარიერა დაიწყო 1978 წელს აბიჯანში, აფრიკის განვითარების ბანკში. 

1984 წელს დაინიშნა გაბონის რესპუბლიკის პრეზიდენტის ომარ ბონგო ონდინბას მრჩევლად აფრიკისა და საერთაშორისო საკითხებში. 1987 წელს დანიშნეს გაბონის მინისტრთა საბჭოს გენერალური მდივნის მოადგილედ. 

1989 წლის მაისიდან გაბონის პრეზიდენტის ომარ ბონგო ოდიმბას პირადი მდივანია, 1995-1998 და 1998-2001 წლამდე ის იყო აფრიკის განვითარების ბანკის დირექტორთა საბჭოს აპარატის უფროსი გაბონის, ბენინის, ბურკინა-ფასოს, კაბო-ვერდეს, კომორის კუნძულების, მალის, ნიგერის, სენეგალისა და ჩადისთვის. შემდეგ კვლავ გააგრძელა მუშაობა პრეზიდენტის კანცელარიაში. 2006 წელს დაინიშნა საგარეო საქმეთა მინისტრის მოადგილედ. 2007-2008 წლებში ეკავა ფოსტის, ტელეკომუნიკაციებისა და ახალი ტექნოლოგიების მინისტრის თანამდებობა. 2008 წლის 6 თებერვლიდან 9 ოქტომბრამდე იყო ქვეყნის საგარეო საქმეთა მინისტრი, რის შემდეგაც კვლავ ფოსტის, ტელეკომუნიკაციებისა და ახალი ტექნოლოგიების მინისტრია. 2014 წლიდან გაბონის რესპუბლიკის ომბუდსმენია. 

2008 წლის ადგილობრივი თვითმმართველობის არჩევნებში სათავეში ედგა გაბონის დემოკრატიული პარტიის სიას. ომბუდსმენად არჩევამდე იყო ამავე პარტიის პოლიტბიუროს წევრი. 

## რესურსები ინტერნეტში
* Gabon : Laure Olga Gondjout
* Mesures d’austérité : Où est donc passée Laure Olga Gondjout ?

## სქოლიო
კატეგორია:დაბადებული 18 დეკემბერი
კატეგორია:დაბადებული 1953
კატეგორია:გაბონელი ქალი პოლიტიკოსები
კატეგორია:ცოცხალი ადამიანები
ფაბიოლა იანესი

**ფაბიოლა ანდრეა იანესი** (დ. 14 ივლისი, 1981) — არგენტინელი ჟურნალისტი და მსახიობი. არგენტინის პირველი ლედი. არგენტინის პრეზიდენტ ალბერტო ფერნანდესის პარტნიორი 2014 წლიდან.

## რესურსები ინტერნეტში
* 

## სქოლიო
კატეგორია:დაბადებული 14 ივლისი
კატეგორია:დაბადებული 1981
კატეგორია:არგენტინელი მსახიობები
კატეგორია:არგენტინის პირველი ქალბატონები
კატეგორია:ცოცხალი ადამიანები
რომინა პაუერი

**რომინა ფრანჩესკა პაუერი** (; დ. 2 ოქტომბერი, 1951, ლოს-ანჯელესი) — ამერიკაში დაბადებული იტალიელი მომღერალი, სიმღერების ავტორი და მსახიობი. ცნობილია როგორც 1970-იანი და 80-იანი წლების ყველაზე პოპულარული იტალიური მუსიკალური დუეტის „ალ ბანო და რომინა პაუერი“ წევრი თავის აწ უკვე ყოფილ ქმართან ალბანო კარიზისთან ერთად.

დაიბადა ლოს-ანჯელესში (აშშ). ადრეულ 1960-იან წლებში დედასთან და დასთან ერთად რომში გადავიდა საცხოვრებლად, სადაც გაიცნო მომავალი ქმარი. 1970 წელს ისინი დაქორწინდნენ. 1975 წელს შექმნეს დუეტი. მათი სიმღერებიდან აღსანიშნავია „*Felicità*“ (1982), „*Ci sarà*“ (1984), რომელმაც სან-რემოს ფესტივალზე გაიმარჯვა, „*Sempre sempre*“ (1986) და „*Nostalgia canaglia*“ (1987). წყვილმა ორჯერ დაიკავა მე-7 ადგილი ევროვიზიის სიმღერის კონკურსზე — 1976 წელს სიმღერით „''We'll live it all again*“ და 1985 წელს სიმღერით „*Magic, Oh Magic''“.

1999 წელს განქორწინდნენ. ქორწინებაში 4 შვილი ეყოლათ. 2007 წელს რომინამ ქალაქ სედონაში (არიზონა) შეიძინა სახლი, დატოვა იტალია და საცხოვრებლად აშშ-ში გადავიდა.

## რესურსები ინტერნეტში 
* YouTube-ის ოფიციალური არხი
* 
* 

## სქოლიო 
კატეგორია:დაბადებული 2 ოქტომბერი
კატეგორია:დაბადებული 1951
კატეგორია:ამერიკელი ქალი მომღერლები
კატეგორია:იტალიელი მომღერლები
კატეგორია:ამერიკელი ქალი კინომსახიობები
კატეგორია:ინგლისელი ამერიკელები
კატეგორია:ფრანგი ამერიკელები
კატეგორია:გერმანელი ამერიკელები
კატეგორია:ირლანდიელი ამერიკელები
კატეგორია:აშშ-ის ბანოვანები
კატეგორია:ამერიკელი ტელემსახიობი ქალები
კატეგორია:სან-რემოს მუსიკალური ფესტივალის გამარჯვებულები
კატეგორია:ცოცხალი ადამიანები
ვიქტორია გრიბი

**ვიქტორია გრიბი** (დ. 19 ივნისი, 1968) — უკრაინელი პოლიტიკოსი. არის უკრაინის უმაღლესი რადის წევრი 2019 წლის 29 აგვისტოდან. არ არის არცერთი პარტიის წევრი.

## რესურსები ინტერნეტში
* ბიოგრაფია

კატეგორია:უკრაინის მე-9 მოწვევის უმაღლესი რადის წევრები
კატეგორია:დაბადებული 19 ივნისი
კატეგორია:დაბადებული 1968
კატეგორია:ცოცხალი ადამიანები
ოქსანა ზაბუჟკო

**ოქსანა სტეფანოვნა ზაბუჟკო** (უკრ: * Окса́на Стефа́нівна Забу́жко*; დ. 19 სექტემბერი, 1960, ლუცკი, უკრაინა) ― უკრაინელი რომანისტი, პოეტი და ესეისტი. მისი ნაშრომები თარგმნილი რამდენიმე ენაზე.

## ბიოგრაფია
ოქსანა ზაბუჟკო 1960 წლის 19 სექტემბერს ლუცკში დაიბადა. 1982 წელს კიევის უნივერსიტეტის ფილოსოფიის ფაკულტეტი, ხოლო 1985 წელს ასპირანტურა დაამთავრა. ფილოსოფიის მეცნიერების კანდიდატმა საკანდიდატო დისერტაცია თემაზე: „ლირიკის ესთეტიკური ბუნება, როგორც ხელოვნების მიმართულება“, დაიცვა. 1987 წელს საბჭოთა კავშირის კომუნისტურ პარტიას შეუერთდა.
* ანტონოვიჩის პრემია (2009)
* ოლგა მოციქულთასწორის ორდენი (2009 წლის 16 იანვარი)
* გრაცის კულტურის განყოფილების პრემია (2002)
* მიუნხენის კულტურის განყოფილების პრემია (1999)
* როკფელერის ფონდის პრემია (1998)

==რჩეული ბიბლიოგრაფია===
### პროზა
* *უკრაინული სექსის საველე კვლევები* (1996) Польові дослідження з українського сексу
* *დაო, დაო* (2003) Сестро, сестро
* *მიტოვებულ საიდუმლოთა მუზეუმი* (2009) Музей покинутих секретів

### არამხატვრული
* უკრაინული იდეის ფილოსოფია და ევროპული კონტექსტი: ფრანკოს ხანა (1992) *Філософія української ідеї та європейський контекст: Франківський період*
* შევჩენკოს მითი უკრაინაზე: ფილოსოფიური ანალიზის მცდელობა (1996) *Шевченків міф України: Спроба філософського аналізу*
* ფორტინბრასის ქრონიკები (1999) *Хроніки від Фортінбраса*
* გაუშვი ჩემი ხალხი: 15 ტექსტი უკრაინის რევოლუციაზე (2005) *Let my people go. 15 текстів про українську революцію*
* *Notre Dame d’Ukraine: Українка в конфлікті міфологій* (2007)
* წიგნთა და ხალხთა რუკიდან (2012) *З мапи книг і людей*
* უკრაინული პალიმფსესტი. ოქსანა ზაბუჟკოსა და იზა ჩრუსლინსკას საუბრები. ""Ukraiński palimpsest". Rozmowy Oksany Zabużko z Izą Chruślińską" 2013.
* და ისევ ტანკში აღმოვჩნდი... რჩეული ნაშრომები 2012—2016: სტატიები, ესსეები, ინტერვიუები, მემუარები (2016) ''І знов я влізаю в танк…. Вибрані тексти 2012—2016: статті, есе, інтерв'ю, спогади*
* აბზინდის პლანეტა (2020) *Планета Полин''

## რესურსები ინტერნეტში
* Официальный сайт Оксаны Забужко
* блог Оксаны Забужко на ресурсе «Украинская правда»
* блог Елены Мариничевой, переводчицы Оксаны Забужко
* http://xyz.org.ua/litera/zabuzhko/zabuzhko.html 
* 

## სქოლიო
კატეგორია:დაბადებული 19 სექტემბერი
კატეგორია:დაბადებული 1960
კატეგორია:უკრაინელი ქალი პოეტები
კატეგორია:უკრაინელი ქალი მწერლები
კატეგორია:უკრაინელი ფილოსოფოსები
კატეგორია:უკრაინელი არამხატვრული მწერლები
კატეგორია:უკრაინელი ქალი ფილოსოფოსები
კატეგორია:XX საუკუნის უკრაინელი პოეტები
კატეგორია:XXI საუკუნის უკრაინელი პოეტები
კატეგორია:XX საუკუნის ესეისტები
კატეგორია:XXI საუკუნის ესეისტები
კატეგორია:XX საუკუნის ქალი მწერლები
კატეგორია:XXI საუკუნის ქალი მწერლები
კატეგორია:უკრაინელი ესეისტები
კატეგორია:მწერლები ანბანის მიხედვით
კატეგორია:ცოცხალი ადამიანები
მიკოლა ხვილიოვი

**მიკოლა ხვილიოვი** (ასევე ცნობილი როგორც **მიკოლა ხვილევოი**; ; ნამდვილი სახელი და გვარია **მიკოლა გრიგორის ძე ფიტილიოვი**; ; დ. 13 დეკემბერი, 1893, ტროსტიანეცი ― 13 მაისი, 1933, ხარკივი) ― უკრაინელი პოეტი, პროზაიკოსი და პუბლიცისტი.

## ბიოგრაფია
მიკოლა ხვილიოვი 1893 წლის 13 დეკემბერს დაიბადა, ტროსტიანეცში (ხარკივის გუბერნია) დაიბადა. მამამისი, გრიგორი ალექსეევიჩ ფიტილიოვი რუსულად საუბრობდა და მიკოლა ადრეულ ასაკშივე გაეცნო რუსულ კლასიკოსებს, შემდეგ კი უცხოელ მწერლებსაც, დიკენსს, ჰიუგოს, ფლობერს, ჰოფმანსა და სხვ.

1916 წელს ბოგოდუხოვის გიმნაზია დაამთავრა. 1919 წელს კომუნისტურ პარტიას შეუერთდა. 1921 წელს ხარკივში გადავიდა და ვასილ-ელან ბლაკიტნისა და სხვა მწერლებს დაუახლოვდა. 1921 წელს ვოლოდიმირ სოსიურასა და მაიკ იოჰანსენთან ერთად ლიტერატურულ მანიფესტს მოაწერა ხელი. იმავე წელს მისი პოემა „ელექტრულ ხანაში“ და ლექსები კრებული „ახალგაზრდობა“ დაიბეჭდა.

პროუკრაინული კომუნისტური მოძრაობის წევრი მეგობრების რეპრესიების გამო მიკოლა ხვილიოვმა 1933 წლის 13 მაისს ხარკივში საკუთარ ბინაში მეგობრების თვალწინ თავი მოიკლა. სიკვდილის შემდეგ საბჭოთა კავშირში მისი ნაწარმოებები აიკრძალა.

## რესურსები ინტერნეტში
* 
* *Дзюба Иван*. Микола Хвылевой: Азиатский ренессанс и Психологическая Европа
* *Качмарский О*. «Червоний вир» Миколы Хвылевого
* Біографія і твори Миколи Хвильового на «Українському Центрі» 
* 
* 
* 

## სქოლიო
კატეგორია:დაბადებული 13 დეკემბერი
კატეგორია:დაბადებული 1893
კატეგორია:გარდაცვლილი 13 მაისი
კატეგორია:გარდაცვლილი 1933
კატეგორია:უკრაინელი მწერლები
კატეგორია:უკრაინელი მამაკაცი მწერლები
კატეგორია:მწერლები ანბანის მიხედვით